मन्जुश्री ट्रेल रेस चैत २३ गते हुने
मञ्जुश्री ट्रेल रेसको चौथो संस्करण चैत २३ देखि सुरु हुने भएको छ । दुई दिने दौडमा १६ राष्ट्रका २ सय ७० भन्दा बढी खेलाडीले आफ्नो नाम दर्ता गराइसकेका छन् । गत वर्ष भएको पछिल्लो संस्करणमा ६७ नेपाली र २१ विदेशी खेलाडीले प्रतिस्पर्धा गरेका थिए ।
काठमाडौँ — मञ्जुश्री ट्रेल रेसको चौथो संस्करण चैत २३ देखि सुरु हुने भएको छ । दुई दिने दौडमा १६ राष्ट्रका २ सय ७० भन्दा बढी खेलाडीले आफ्नो नाम दर्ता गराइसकेका छन् । गत वर्ष भएको पछिल्लो संस्करणमा ६७ नेपाली र २१ विदेशी खेलाडीले प्रतिस्पर्धा गरेका थिए ।तस्बिर : अंगद ढकाल/कान्तिपुरमञ्जुश्री ट्रेल रेसका अध्यक्ष सुवास थापाले यसपालि विदेशी खेलाडीको संख्या ५० सम्म पुग्ने अनुमान लिएको जनाए । उनले नेपालमा हुनेमा यो सबैभन्दा लामो दौडका लागि १९ वटा चेक प्वाइन्ट राखिएको जनाए । काठमाडौं उपत्यकाका सात प्रमुख चुचुरो जामाचो, शिवपुरी, नगरकोट, फूलचोकी, चम्पादेवी, भष्मासुर र चन्द्रागिरि हुँदै १ सय माइल दौड पूरा गर्दा १२ हजार ६ सय ९५ मिटर उचाइको अनुभव छुनेछ ।धावकहरूले जंगल, खोलानाला, खेत र गाउँका हुँदै ७० प्रतिशत दौड वनजंगल र गोरेटो बाटोमा पर्नेछ । इचंगुनारायणस्थित एक्ले रुखबाट सुरु हुने १ सय माइलको दौड सुरु हुनेछ । सोही दिन राति ८ बजेदेखि एक सय किलोमिटर दौड झुलेबाट र चैत २४ गते बिहान ७ बजे ५० किलोमिटर दौड बडिखेलबाट र मञ्जुश्री ट्रेल रेससँग आवद्ध टेलमान्डुको ३० किलोमिटर केभीआर स्टेज रेस, बिहान ८ बजेबाट फर्पिङको डोल्लुबाट सुरु हुनेछ । ट्रेलमान्डुको यो ५ स्टेज रेसको फाइनल खेल हो ।१ सय ७० किलोमिटर दौडमा पहिलोदेखि तेस्रो हुनेले क्रमश ः ६०, ४० र २० हजार रुपैयाँ तथा एक सय किलोमिटर दौडका शीर्ष तीन विजेताले क्रमशः ४०, २५ र १५ हजार रुपैयाँ पुरस्कार पाउने छन् । त्यस्तै ५० किलोमिटरतर्फ पहिलोदेखि तेस्रो हुनेले क्रमशः ३०, १५ र १० हजार तथा टेलमान्डुको केभिआर १ सय स्टेज रेसको पहिलोदेखि तेस्रो हुनेले क्रमशः २०, १० र ५ हजार रुपैयाँ पुरस्कार पाउनेछन् ।मन्जुश्री ट्रेल रेसको यो संस्करणदेखि एसिया ट्रेल मास्टर्ससँग आबद्ध भएको छ । हङकङमा कुआई स्पोटर््स प्रमोसनल लिमिटेडद्धारा व्यवस्थित एसियामा ट्रेल दौडको अन्तर्राष्ट्रिय मान्यताप्राप्त सिरिजमा नेपालबाट मञ्जुश्री ट्रेल रेस र रारा ट्रेल रेसले मान्यता पाएको छ । यसको शीर्ष पाँचमा पर्ने खेलाडी एसिया ट्रेल मास्टर्समा छनोट हुनेछन् ।साहसिक यस दौडले मेडिटिएसन पनि प्रदान गर्ने उपाध्यक्ष नारायण आचार्यले जनाए । प्रतियोगिताका प्राविधिक जीवन लामाले एसियाभरका खेलाडीलाई यो ट्रेल रेस राम्रो र सजिलो अवसर भएको बताए । 